Nafarroako Parlamentuko Mahaiak, 2020ko irailaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Estatuarentzako ekarpena gutxitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak Ekonomia eta Ogasuneko Departamentuari egindako honako galdera hauek aurkezten dizkio Mahaiari, idatziz erantzun diezazkion:

Gobernuak 2020ko maiatzaren 20an hartutako erabakiaren bidez, aurrekontu-aldaketa bat baimendu zen, Garapen Ekonomiko eta Enpresarialeko Departamentuan kreditua 34.425.000 euro handitzeko 810012-81500-4709-494103 partidan.

Akordio horren 2. apartatuan jasotzen denez, “Proposatzen den handitzea oso-osorik finantzatuko da 160000-17100-4000-941100 Estatuarentzako Ekarpena partidaren kargura”.

Gauzak horrela, honako hau jakin nahi dugu:

– Gobernuak zer arrazoi izan du Estatuari aurten ordaindu beharreko zenbatekoa 34.425.000 euro gutxitzeko?

– Hitzartutako zergetan Estatuak 2020an lortutako dirubilketa likidoa 2019koa baino askoz txikiagoa izanen dela uste delako hartu al da erabaki hori?

Erabaki hori Nafarroako Gobernuak alde bakarrez hartu al du, ala Estatuarekin adostuta hartu da?

– Estatuarekin adostu baldin bada, Hitzarmen Ekonomikoaren Koordinazio Batzordearen zer bilkuratan hartu zen erabaki hori edo noiz erabaki zer organo horretatik kanpo?

Iruñean, 2020ko irailaren 9an

Foru parlamentaria: Adolfo Araiz Flamarique